William Helvik

William Helvik (født 1952 i Stavanger) er en norsk komponist, tekstforfatter,  musiker og skribent. 

Helvik har utdanning innen historie, pedagogikk, idrett og familieterapi, og mangeårig arbeid som pedagog og terapeut bak seg. Musikk og idrett, spesielt fotball, er to grunnpillarer i hans liv og virke der interessefelt og pillarer for øvrig omfatter filosofi, psykologi, kunst, religion og samfunn.
En dedikasjon til klassisk Taoisme førte til dyp interesse for kinesisk kultur, spesielt kinesisk malerkunst og poesi. 

Helvik åpnet i 1980 platebutikken Råck & Rålls i Stavanger. Helvik aka DJ William og DonW, er aktiv vinyl-dj, og foredragsholder om først og fremst afroamerikansk musikk fra 1950-70 og Jamaicansk musikk fra 1960-80, men også om The Beatles og 1960-tallet. Han har i mange år arbeidet som komponist, arrangør, tekstforfatter/låtskriver, og laget tidlig låter til andre utøvere. Som bandleder, komponist og tekstforfatter, gitarist og vokalist for Grønn Tê og Rub A Dubs er det stort sett egne låter disse bandene framfører og gir ut på vinyl og cd. Begge band er spilt og presentert i NRK i programmer som Norsk på norsk P1, hos Harald Are Lund i P2 og P13, og som gjest ved flere anledninger i Jungeltelegrafen P2. Helvik er initiativtaker og medeier i Carib Music Fest, en organisasjon som ved arrangementer, konserter, reiser og crossoverkontakter arbeider for reggae- og hiphop-relatert musikk.

Fotballinteressen har vært praktisert med mange år som aktiv fotballspiller, som trener og som medstifter av Ledaalskameratene fk. Og som offentlig supporter av Viking fotballklubb der han i tillegg til å skrive og nrk-snakke om Viking, òg har laget Viking-låtene "Heia Viking" og "Kem komme nå". 
Han har i over tjue år blitt brukt som kommentator i NRK radio, og har ellers publisert artikler om bl.a. reiseopplevelser på Jamaica,og  vært skribent i Vikingmagasinet Kick.

Utgivelser

Komponist 
Mr. Bighead (Hard Luck Blues Band: To The Bone/ West Side Records, 1991)

It's Too Late (Hard Luck Blues Band: To The Bone, West Side Records, 1991)

Sjømann (Reinsnos: Ein Nye Sjans: Børsen Plateselskap, 1998)

Heia Viking ( Store Stå: Heia Viking: Kipper's Records, 1996)

Maen I Svart ( Store Stå, Heia Viking: Kippers Records, 1996)

Kem Komme Nå ( Rub A Dubs/ Kjartan Osmundsen: WAP, 2000)

Tekstforfatter 
Ledaalsmarkå (Store Stå, Heia Viking, Kippers Records, 1996)

Utøver, komponist, tekstforfatter 
Rub A Dubs: Dreamtime (fullt album, cd/vinyl, 1999, Kippers Records)

Rub A Dubs: Rett Opp Ryggen (enkeltlåt samlealbum cd, "Inn Fra Kulda", 2001, Tylden & Co)

Rub A Dubs: Rockin' Pon Top (fullt album, cd, 2002, Fucking North Pole Records)

Rub A Dubs: Sugar In Space (fullt album, cd, 2004, CCAP rec. )

Rub A Dubs: Are You Ready ( enkeltlåt samlealbum cd, "The Best Fucking Ska In The World, 2004, Fucking North Pole Records)

Rub A Dubs: Another X-Mas ( enkeltlåt samlealbum cd, 2004, "(Not Just) Another X-Mas Album", CCAP)

Rub A Dubs: Dancing Desert (enkeltlåt samlealbum cd, 2008, "Pop 08", CCAP)

Rub A Dubs: Frozen Light (fullt album cd, 2009, CCAP)

Grønn Tê: Heftige Ting (fullt album cd/vinyl, 2011, CCAP)

Grønn Tê: Tar Deg (fullt album cd/vinyl, 2014, CCAP)

Eksterne lenker 
 

Norske komponister
Fødsler i 1952